ขนมหวานแนวใหม่ มีส่วนผสมที่เป็นประโยชน์ต่อสุขภาพมากขึ้น
เวลานี้แม้เศรษฐกิจโลกจะย่ำแย่ แต่ภาพรวมของตลาดขนมหวานจำพวกช๊อคโกแลต และลูกอมต่างๆ ทั้งในปัจจุบัน และอนาคตยังคงสดใส รายงานฉบับใหม่ของสมา
ได้ยินชื่อมะม่วง มะละกอ ขิงและพริกหลายคนคงจะจินตนาการไม่ออกว่า หากผสมรสชาดผลไม้และเครื่องเทศเหล่านี้เข้ากับลูกอม หรือช๊อคโกแลตแล้วจะออกมาเป็นอย่างไรแต่เชื่อไหมว่านี่แหละครับคือทิศทางใหม่ของขนมหวานในอนาคต ที่กำลังจะเปิดตัวในตลาดอเมริกาไม่ว่าจะเป็นขนมเจลลี่รสพริกมะม่วงหรืออมยิ้มรสพริกขิงซึ่งเป็นการผสมรวมรสชาดหวานๆ แบบเดิมๆ เข้ากับรสแปลกๆ ใหม่ๆ คุณ Susan Whiteside แห่งสมาคมผู้ผลิตขนมหวานแห่งชาติสหรัฐหรือNCA กล่าวว่า ปัจจุบันเริ่มมีการนำรสชาดผลไม้ หรือเครื่องเทศแปลกๆจากนานาประเทศมาผสมกับลูกอมขนมหวานมากขึ้น ในขณะที่คุณ Susan Smith รองประธานอาวุโสของ NCA เสริมว่าได้มีการนำช็อคโกแลตมาผสมในอาหารต่างๆหลายชนิด คุณ Smith บอกว่า ช็อคโกแลต และโกโก้ไม่ได้เป็นแค่ขนมหวานอีกต่อไป เพราะได้มีการนำช็อคโกแลต หรือโกโก้มาใส่ในอาหารมากมายหลายชนิดตั้งแต่อาหารเรียกน้ำย่อยไปจนถึงอาหารจานหลัก ไม่ว่าจะผสมในเนื้อสเต็ก สลัดผักหรือแม้แต่อาหารที่ดูเหมือนจะเข้ากับของหวานๆ อย่างช็อคโกแลตไม่ได้เลย เช่นเนื้อหมูเบคอนหรือเนยแข็ง ที่ร้านช็อคโกแลต ACKC Cocoa Bar ในกรุงวอชิงตัน มีช็อคโกแลต และขนมหวานรสชาดแปลกใหม่ให้ลองทานกันมากมายหลายชนิดคุณ Rob Kingsbury หุ้นส่วนเจ้าของร้านบอกว่าเวลานี้ขนมหวานที่ผสมรสชาดแปลกใหม่ ไม่ว่าจะเผ็ดแบบเครื่องเทศหรือหอมเย้ายวนแบบผลไม้กำลังขายดีเป็นเทน้ำเทท่า เจ้าของร้านขนมผู้นี้ยังบอกด้วยว่าขณะนี้ช็อคโกแลตรสเครื่องเทศเม็กซิกันผสมซินนามอนหรืออบเชยขายดีที่สุดและที่ร้านยังมีช็อคโกแลตรสสับปะรด ลูกอมรสขิง รสเปลือกส้มและรสมะม่วงไว้บริการลูกค้าด้วย ซึ่งก็มีลูกค้าขาประจำหลายคนที่สามารถยืนยันความอร่อยของแนวทางใหม่ในการผสมผสานความหวานของขนม เข้ากับอาหารต่างๆ ได้เป็นอย่างดี อย่างไรก็ตามสำหรับอีกหลายๆคน รสชาดแบบแปลกๆ ใหม่ๆ นั้นอาจจะไม่น่าลิ้มลองสักเท่าไหร่ช็อคโกแลตแบบดั้งเดิมธรรมดาๆ จึงยังคงเป็นขนมที่ครองใจคนส่วนใหญ่ และครองตลาดขนมหวานอยู่ในปัจจุบันและไม่ว่าใครจะชื่นชอบลูกอมหรือช็อคโกแลตรสไหน แบบใหม่หรือแบบเก่าบรรดาผู้เชี่ยวชาญในอุตสาหกรรมขนมหวานก็เชื่อว่าอนาคตของตลาดสินค้าแห่งความหวานนี้ ก็จะยังคงสดใส หอมหวานต่อไปอีกนาน